**Farské oznamy**

**Šiesta veľkonočná nedeľa – rok B (5. 5. 2024)**

|  |  |  |
| --- | --- | --- |
| Pondelok | V čase sejby – prosebný deň | 17.30 |
| Utorok |  | 7.00 |
| Streda | Nanebovstúpenie Pána, vigília | 17.30 |
| Štvrtok | Nanebovstúpenie Pána | 16.00 Oblazov; a 17.30 |
| Piatok |  | 17.00 |
| Sobota |  | 18.00 Oblazov |
| Nedeľa | Siedma veľkonočná nedeľa | 8.00 a 10.30 birmovka |

Na budúcu nedeľu príde k nám duchovný otec Martin Kramara, generálny vikár našej diecézy a vyslúži našim birmovancom sviatosť birmovania. Teším sa na tento deň očakávajme ho v modlitbách a prosím vás, aby ste miesta na sedenie na sv. omši o 10.30hod. nechali voľné pre birmovancov a ich birmovných rodičov a možno využili radšej rannú sv. omšu o 8.00.

V sobotu ráno o 9.00 do 10.00 bude spoveď pre birmovancov, ich rodičov a birmovných rodičov. Prosím, aby ste sa pekne pripravili na prijatie Ducha Svätého, dobrou sv. spoveďou. Doporučujem si hriechy napísať na papier, nie do mobilu. Pre tých birmovancov, ktorí by chceli večer o 19.15 budú v kostole chvály a možnosť prijať modlitbu za vyliatie Ducha Svätého alebo príhovoru.

V pondelok po sv. omši bude adorácia do 18.45. V piatok sa začneme modliť novénu k Duchu Svätému. Dnes po sv. omši bude prvonedeľná zbierka pre potreby našej farnosti. Na budúcu nedeľu budeme mať zbierku na katolícke masmédiá.

Otec biskup Tomáš nás povzbudzuje, aby sme v tomto Roku modlitby s celou Cirkvou znovuobjavovali hodnotu modlitby v našom každodennom živote. Vždy v prvú sobotu v mesiacoch máj - október zaznejú v Rajeckej Lesnej katechézy o spoločnej modlitbe v rodine a farnosti. Katechézy nájdete každý mesiac aj v časopise Naša Žilinská diecéza. Podrobnosti sú zverejnené na stránke [www.dcza.sk](http://www.dcza.sk/).

Chcem poprosiť, ak by mal niekto záujem pomôcť nám so spevom počas sv. omše pri vysluhovaní sv. birmovania 12.5. o 10.30, tak sa môže zúčastniť nácviku spevu, ktorý bude dnes o 18.30 v kostole alebo kontaktovať Janku Ostrochovskú.

Na stolíku si môžete zakúpiť za 1,5 eur alebo zobrať časopis Naša žilinská diecéza.

V stredu 8. mája 2024 sa uskutoční Jarná púť na pútnickom mieste Hora Živčáková pri Turzovke. Slávnostnú sv. omšu o 11.00 h bude celebrovať Mons. Tomáš Galis, žilinský biskup. Viac informácií nájdete na plagáte vo výveske.

Chcel by som sa poďakovať chlapom za brigádu v Oblazove, urobilo sa kus práce i ženám, čo sa postarali o to, aby mali silu. Ďalej za vaše modlitby, obety, finančnú podporu našej farnosti i za každý druh pomoci a na budúci týždeň prosím o upratovanie skupinu č. 14. Zostávame spojení v modlitbe a žehnám vám do ďalšieho týždňa.